O tânără a ajuns virală în mediul online după ce a mers la magazin și a cumpărat un pachet de gumă. Controversa a început abia când aceasta a ajuns la casa de marcat. Femeia a refuzat să plătească pachetul de gumă la casele self pay și a preferat să opteze pentru casele de marcat clasice și să îndure cozi uriașe. Care este motivul pentru care aceasta a refuzat să folosească varianta self pay?
Grace a ajuns subiect de dispută în mediul online după ce a fost filmată într-un magazin Walmart. Alegerea ei, de a sta la coadă pentru a achita un pachet de gumă de mestecat într-un supermarket aglomerat, a ridicat numeroase semne de întrebare. Un alt client a filmat-o şi a postat imaginile pe TikTok, comentând că astfel de persoane irosesc timpul tuturor. În schimb, femeia s-a apărat și a motivat alegerea pe care a făcut-o. Spusele ei te-ar putea pune pe gânduri.
Grece a mers la Walmart cu o listă de cumpărături destul de mică: un pachet de gumă de mestecat. Aceasta și-a făcut cumpărăturile, iar atunci când a trebuit să plătească a ales să ignore casele self pay și să meargă la cele clasice, chiar dacă acestea erau foarte aglomerate.
Gestul lui Grace l-a revoltat pe un alt client al magazinului. Acesta a filmat-o pe tânără, a distribuit imaginile în mediul online, comentând că astfel de persoane irosesc timpul tuturor. De asemenea, clientul chiar a întrebat-o pe Grace de ce a făcut această alegere.
Tânăra nu a ezitat și a oferit imediat răspunsul spunând că metoda self pay „fură locurile de muncă”, motiv pentru care nu va apela niciodată la ea. Gestul dar și explicațiile lui Grace au stârnit numeroase reacții în mediul online. Au existat mulți care l-au susținut pe clientul revoltat, însă și Grace a avut susținătorii ei care spun că aceste case au lăsat numeroși oameni fără un loc de muncă.
„Problema” caselor de marcat self pay o să fie rezolvată curând de Walmart. Cu doar câteva zile înainte de incident, compania a anunțat că va elimina aparatele de self-pay din unele magazine. Walmart a început să implementeze sistemul în 2010, iar până în 2013 instalase în magazinele sale peste 1.800 de aparate. Însă, costurile mari şi rata uriaşă a furturilor din magazine i-au făcut să se gândească mai bine și să decidă eliminarea lor.
Și în România există problema furturilor la casele self pay. Potrivit statisticilor, tinerii și persoanele cu venituri mari sunt predispuși să păcălească aceste sisteme.
„Un studiu realizat recent arată că 1 din 3 membri ai Generației Z, adică cei care au între 18 şi 26 de ani, recunoaște că a furat la casă self-scan. Și 1 din 5 mileniali, cei cu vârste între 27 și 45 de ani, „uită” să scaneze toate produsele. Valoarea medie a unui furt este de 60 de dolari. În România, produsele care sar direct în coş, fără a mai fi scanate, sunt băuturile alcoolice, alimentele, produsele de curăţenie și jucăriile”, spun experții, potrivit obsservatornews.ro.